**Mallaig** (skotsk gælisk: *Malaig*, avledet fra norrønt, *Melvik*, «sandbankebukta») er en by og havn i Lochaber på vestkysten av regionen Highland i Skottland. Den er lokalisert like nord for Arisaig og sør for Loch Nevis. Byen er knyttet til Fort William ved veien A830 – «Road to the Isles» (Veien til øyene). Byen er et viktig trafikk-knutepunkt ved at den er endestasjon for grenen av jernbanelinja West Highland Line som går vestover fra Fort William. Mallaig er også en viktig fiskerihavn. Størrelsen er dog beskjeden med kun 660 innbyggere i henhold til beregnet folketall for 2020.

Byutvikling
-----------

Statue av fisker med barn
Landsbyen Mallaig ble grunnlagt på 1840-tallet da Lord Lovat (1802–1875), eier aveiendommen North Morar Estate, utparselerte gården Mallaigvaig i 17 deler og oppmuntret leietakerne hans til å flytte til den vestlige delen av halvøya og tilvenne seg til fiske som et levevis. Befolkningen og den lokale økonomien ekspanderte raskt på 1900-tallet med ankomsten av jernbanen.

Ferger drevet av Caledonian MacBrayne og Western Isles Cruises seiler fra havnen til Armadale på øya Skye, Inverie i Knoydart, Lochboisdale på South Uist og til Small Isles-øyene Rùm, Eigg, Muck og Canna. Mallaig er den viktigste kommersielle fiskehavnen på vestkysten av Skottland, og var på 1960-tallet den travleste sildehavnen i Europa. Mallaig var stolte på den tiden av sine berømte tradisjonelt røkte *kippers* (røkt sild), fiskehandleren Andy Race leverte fortsatt røkt kippers i eiktønner fra fabrikkbutikken på havnen. Mallaig og området rundt er et populært feiremål.

Flertallet av samfunnet snakker engelsk, med et mindretall av innbyggerne som snakker både engelsk og gælisk. I tillegg undervises det fortsatt i tradisjonell gælisk på Mallaig Primary School til elever som velger å lære språket.

Innspillingssted for film
-------------------------

Mallaig-jernbanen ble brukt under innspillingen av Harry Potter-filmserien, og Galtvort-ekspressen kunne ofte bli sett om sommeren i perioder med innspilling. Mange andre lokale områder ble brukt til lokasjonsfilming.

Mallaig var også et av opptaksstedene for Lars von Triers film *Breaking the waves* fra 1996, og filmen *Local Hero* fra 1983 ble innspilt noen få mil lengre sør.

Billedgalleri
-------------

*(klikk på et bilde for større utgave)*

* Nærme seg Mallaigs havn på fergen fra SkyeNærme seg Mallaigs havn på fergen fra Skye
* Statue av fisker med garn i Mallaigs havnStatue av fisker med garn i Mallaigs havn
* Mallaig sett fra fergeveien nord for byenMallaig sett fra fergeveien nord for byen
* Bilfergen fra Mallaig til ArmadaleBilfergen fra Mallaig til Armadale
* Mallaigs jernbanestasjonMallaigs jernbanestasjon
* Mallaigs havnMallaigs havn
* Mallaig fra høyden over East Bay under en høstmåneMallaig fra høyden over East Bay under en høstmåne

Referanser
----------

1. ↑  «Mallaig, Scotland», *Road to the Isles*
2. ↑   «mel», *NAOB*
3. ↑   «Mid-2020 Population Estimates for Settlements and Localities in Scotland». *National Records of Scotland*. 31 mars 2022
4. 1 2 3   Anon.: «Mallaig and its story», *Mallaig Heritage Centre*. Arkivert fra originalen den 4. mars 2004.
5. ↑  «Schools - Mallaig Primary», *Highland Scouncil*
6. ↑  «Mallaig Primary School/ Bunsgoil Mhalaig», skolens nettsted
7. ↑  «Harry Potter Film And Book Locations Itinerary», *Visit Scotland*

Eksterne lenker
---------------

(en) Mallaig – kategori av bilder, video eller lyd på Commons


* Foto avf Mallaig Arkivert 21. mars 2008 hos Wayback Machine.
* *West Word*, avis
* Mallaig High School
* *Breaking the Waves* filming locations
* *Local Hero* filming locations

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames **·** BBC Things
 |